হাইড্রোজেন
হাইড্রোজেন বা উদজান সবচেয়ে হালকা মৌলিক পদার্থ। এটি পর্যায় সারণীর প্রথম উপাদান মৌল। এর পারমাণবিক সংখ্যা ১ ও প্রতীক H। প্রাচীন গ্রিক শব্দ ύδρο- "হুদ্রো-" অর্থ "জল" বা "পানি" ("উদ-") ও γενης "গেনেস" অর্থ "উৎপাদক" ("জনক") থেকে এর "হুদ্রোগেন" (ইংরেজিতে "হাইড্রোজেন") নামকরণ। অনেক পুরাতন বাংলা বইতে একে উদজান বলা হয়েছে। আদর্শ তাপমাত্রা ও চাপে হাইড্রোজেন রংহীন, গন্ধহীন, স্বাদহীন, অধাতব এবং খুবই দাহ্য দ্বিপরমাণুক গ্যাস (H)। হাইড্রোজেনের ৩টি আইসোটোপ রয়েছে - ১.প্রোটিয়াম ২.ডিউটেরিয়াম ৩.ট্রিটিয়াম। হাইড্রোজেন পরমাণুতে ১টি মাত্র ইলেকট্রন থাকে, যা নিউক্লিয়াসকে কেন্দ্র করে ঘোরে ।
উত্তর ও দক্ষিণ কোরিয়া সংকট ২০১৭-২০১৮
১২) হাইড্রোজেন বোমের পরীক্ষা চালায়: সকল প্রকার আন্তর্জাতিক চাপ উপেক্ষা করে ৩ সেপ্টেম্বর ২০১৭ উত্তর কোরীয়া এ যাবত কালের সবচেয়ে বড় পারমাণবিক পরীক্ষা চালায় যা তাদের ষষ্ঠ পারমানবিক পরীক্ষা। রাষ্ট্রপতি কিম জং উনের নির্দেশে পরিচালিত এ পরিক্ষাটিকে সফল বলে আখ্যা দিয়েছে দেশটির রাষ্ট্র নিয়ন্ত্রিত সংবাদ সংস্থা কোরীয়ান সেন্ট্রাল নিউজ এজেন্সি। ডোনাল্ড ট্রাম্প যুক্তরাষ্ট্রের রাষ্ট্রপতি হিসেবে দায়িত্ব নেওয়ার পর এটাই উত্তর কোরীয়ার প্রথম পারমাণবিক পরীক্ষা। বি বি সি এর মতে এটি একটি হাইড্রোজেন বোমের পরীক্ষা ছিল যা কোরীয়ান সেন্ট্রাল নিউজ এজেন্সি নিশ্চিত করেছে। যুক্তরাষ্ট্রের ভূতাত্ত্বিক জরিপ সংস্থার মতে এ পরীক্ষা ফলে ৬.৩ মাত্রার ভূকম্পন অনুভূত হয়েছে যার সৃষ্টি ছিল মাটির ২৩ কিলোমিটার গভীরে। চীন বলেছে তারা এই পরিক্ষার পর ৪.৬ মাত্রার আরোএকটি ভূকম্পন শনাক্ত করেছে।